*……………(sz.) napirend*

**E L Ő T E R J E S Z T É S**

1. **a Budapest Főváros II. Kerületi Önkormányzat Képviselő-testülete részére**
2. **a veszélyhelyzet kihirdetéséről és a veszélyhelyzeti intézkedések hatálybalépéséről**  **szóló 27/2021.(I.29.) Korm. rendelet, a katasztrófavédelemről és a hozzá kapcsolódó egyes törvények módosításáról szóló**
3. **2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2021.(II.8.) normatív utasítása alapján**
4. **2021. március**

**Tárgy:** Javaslat a 10 millió Fa Alapítvány és az Önkormányzat között kötendő Együttműködési megállapodás kiegészítésére

**Készítette:** ...............................

dr. Silye Tamás

jegyzői igazgató

**Egyeztetve: ……………………..**

|  |
| --- |
| dr. Varga Előd Bendegúz  alpolgármester |
|  |
|  |

|  |  |
| --- | --- |
|  |  |



|  |
| --- |
| ………………………………… |
| dr. Szalai Tibor |
| jegyző |
|  |
|  |
|  |
|  |
|  |

**Látta:**

Nyílt anyag!

**Tisztelt Képviselő-testület!**

A Képviselő-testület véleményét figyelembe véve a 31/2021.(II.23.) határozattal a Polgármester úgy döntött, hogy jóváhagyja és megköti a 10 millió Fa Alapítvánnyal az Együttműködési megállapodást, valamint a 32/2021.(II.23.) határozatban felkérte a Kovács Mártont, mint a környezetvédelemmel kapcsolatos feladatokért felelős alpolgármestert, hogy a 10 millió Fa Alapítvánnyal folytatott további egyeztetések során amennyiben az együttműködés, feladat ellátás tekintetében az Önkormányzatnak anyagi kötelezettséget kell vállalnia, úgy annak forrását az önkormányzati költségvetésben mutassa be és azt terjessze a Képviselő-testület elé.

Az Alapítvány felmérte azon közterületi helyeket, ahova fák kiültetését javasolja javaslatot téve a darabszámra és a fajtára, melyet jelen előterjesztés melléklete tartalmaz. Az anyagi forrás felhalmozási támogatásként a fejlesztések tartalékból finanszírozható.

A Kormány a veszélyhelyzet kihirdetéséről és a veszélyhelyzeti intézkedések hatálybalépéséről  szóló 27/2021.(I.29.) Korm. rendelettel veszélyhelyzetet hirdetett ki.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (Kat.) 46. § (4) bekezdése alapján a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

2021. február 8. napján hatályba lépett a Budapest Főváros II. Kerületi Önkormányzat Polgármesterének egyes önkormányzati döntések veszélyhelyzet idején való előkészítésének és kiadmányozásának rendjéről szóló 1/2021.(II.8.) számú normatív utasítása, mely a Kat. 46. § (4) bekezdése szerint a polgármester által gyakorolt hatáskörök tekintetében a döntések előkészítésére és kiadmányozására vonatkozó szabályokat tartalmazza.

Fentiekre tekintettel kérem a Tisztelt Képviselő-testületet, hogy alakítsa ki véleményét a Polgármesteri döntés előtt.

**Határozati javaslat**

amely határozat a veszélyhelyzet kihirdetéséről és a veszélyhelyzeti intézkedések hatálybalépéséről  szóló 27/2021.(I.29.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2021. (II.8.) normatív utasítása alapján a képviselő-testület feladat- és hatáskörében eljárva a polgármester döntésén alapul az alábbiak szerint:

A Polgármester úgy dönt, hogy a 31/2021.(II.23.) Kt. határozattal elfogadott - 10 millió Fa Alapítvánnyal kötendő - Együttműködési megállapodás kiegészítését jóváhagyja és aláírja az egységes szerkezetbe foglalt Együttműködési megállapodást.

Az önkormányzat a feladat végrehajtására a forrást az Önkormányzat 2021. évi költségvetéséről szóló 9/2021. ((.23.) önkormányzati rendelet 16. tábla II. b. 5 soráról a fejlesztések tartaléka keretből biztosítja.

**Felelős:** Polgármester

**Határidő:** 2021. április 30.

**Kovács Márton**

alpolgármester s.k.